Jenny Skavlan

**Jenny Ebbing Skavlan** (født 1986) er en norsk skuespiller, programleder, gründer, designer og forfatter. 

Hun vant årets kjendisblogg i Vixen Blog Awards 2015. 

## Bakgrunn og familie
Skavlan er datter av kostymedesigner og kunstner Janicke Ebbing og lege Jørgen Skavlan. Hun vokste opp på Frogner og Bygdøy i Oslo. 

Hun gikk på Fagerborg videregående skole, og hadde en av hovedrollene i Fagerborgrevyen to år på rad.

Skavlan gikk senere teaterlinja på Borup folkehøgskole i København. I 2008 studerte hun mote og design, og deltok i TV 2s underholdningsprogram *[[Skal vi danse (TV-program)|Skal vi danse]]*. 

I 2014 giftet hun seg med Thomas Gullestad. 

## Skuespiller
Skavlan debuterte som filmskuespiller i *[[Jakten på nyresteinen (film)|Jakten på nyresteinen]]*. Etter dette hadde hun flere reklamejobber, blant annet i en av Grandiosa-reklamefilmene for Stabburet.

Skavlan var også med i *[[Død snø]]*, som er laget av folkene bak *[[Kill Buljo]]*, og som hadde kinopremiere i januar 2009. Hun spiller venninnen til Malin i filmen ''Fatso'', basert på Lars Ramslies roman *Fatso*.

I 2008 hadde hun en rolle i en reklamefilm for nettauksjonen Tribber. Samme år deltok hun i en musikkvideo til sangen «*Det E'kke Meg Det er Deg*» for rapgruppen Erik og Kriss. I tillegg spiller hun i Yoga Fire sin musikkvideo til sangen «*Superkul Med Kniv»*.

Hun har også spilt i filmene *[[Børning]]* og *[[Tomme Tønner]]*.

## Klesdesigner og gründer
Høsten 2012 debuterte Skavlan som forfatter med boken *Sy om*, som omhandler gjenbruk av klær. Med juveler David-Andersen laget hun i 2015 en smykkekolleksjon og i 2016 laget hun kolleksjoner for det danske klesmerket Vero Moda. Skavlan er medeier i gjenbruksappen Tise og en av stifterne av selskapet Fæbrik.

## Programleder
I august 2009 ble det klart at Skavlan skulle være en av programlederne i fjernsynskanalen FEMs talkshow *Studio FEM*, sammen med Kari Simonsen, Mina Hadjian, Karita Bekkemellem og Eli Hagen. Hun var programleder i TV3-seriene ''Fangene på fortet'' sammen med Daniel Franck i sesongen som ble vist i 2011 og ledet også en sesong av *[[Masterchef]]*. Våren 2012 ledet hun talkshowet *[[Tweet4tweet]]* sammen med Hasse Hope og Øivind Vogt. Høsten 2012 ledet hun sammen med Daniel Frank ekstremsportprogrammet *Fritt fall*. Sammen med Erik Solbakken var hun programleder for Melodi Grand Prix 2013 og 2014. I januar 2015 ledet hun Spellemannprisen 2014 sammen med Mona B. Riise. I 2019 var hun dommer i NRK-serien *[[Symesterskapet]]*.

## Bibliografi

*2012: *Sy om med Jenny Skavlan – 31 enkle grep for en ny garderobe*. Aschehoug, 
*2013: *Sy om igjen*, Aschehoug
*2021: *Fæbrik syboka*, Pullman Publishing.  – medforfattere: Ingrid Bergtun, Mari Norden og Ingrid Vik Lysne
*2022: *Lær å sy isipisipants med Fæbrik*, Pullman Publishing.  – – medforfattere: Ingrid Bergtun, Mari Norden og Ingrid Vik Lysne
*2023: *Sy din egen fæstdrakt*, Pullman Publishing.  – – medforfattere: Ingrid Bergtun, Mari Norden og Ingrid Vik Lysne

## Filmografi
*1996 – *[[Jakten på nyresteinen (film)|Jakten på nyresteinen]]* (spillefilm)
*2008 – *[[Fatso (film)|Fatso]]* (spillefilm)
*2009 – *[[Død snø]]* (spillefilm)
*2009 – *[[Amor]]* (spillefilm)
*2009 – *[[Nummer (Kortfilm)|Nummer]]* (kortfilm)
*2010 – *[[Tomme tønner]]* (spillefilm)
*2010 – *[[Påpp & Råkk]]* (TV-serie) – med Erlend Klarholm Nilsen og Stein Johan Grieg Halvorsen
*2010 – *[[Erlend og Steinjo]]* (TV-serie) – med Erlend Klarholm Nilsen og Stein Johan Grieg Halvorsen
*2011 – *[[Tomme Tønner 2]]* (spillefilm)
*2011 – *[[Hjelp, vi er i filmbransjen]]* (spillefilm)
*2012 – *[[En gång i Phuket (film)|En gång i Phuket]]* (spillefilm)
*2012 – *Justice Is Served*
*2012 – *Papegøye*
*2013 – *Halvvägs till himlen* (TV-serie)
*2014 – *[[Børning (film)|Børning]]* (spillefilm)
*2016 – *[[Børning 2]]* (spillefilm)

## Referanser


## Eksterne lenker
*  
*  Jenny Skavlan på Filmweb